עונת 2023/2024 בליגת האלופות

עונת 2023/2024 בליגת האלופות של אופ"א הייתה העונה ה-69 בה התקיים טורניר הכדורגל שמאורגן על ידי אופ"א, והעונה ה-32 במתכונת החדשה מאז שונה שם הטורניר מגביע אלופות אירופה למועדונים לליגת האלופות. הזוכה בתואר, ריאל מדריד, תשחק נגד זוכת הליגה האירופית בסופר קאפ האירופי, תקבל כרטיס לשלב הליגה בעונת 2024/2025 ותעפיל לגביע בין יבשתי 2024. משחק הגמר נערך באצטדיון ומבלי בלונדון, אנגליה ב-1 ביוני 2024. בעונה זו השתתפה במפעל קבוצה ישראלית אחת, מכבי חיפה, שזכתה בעונת 2022/2023 בליגת העל. היא החלה את דרכה בשלב המוקדמות הראשון והודחה בשלב הפלייאוף על ידי יאנג בויז השווייצרית ונשרה לשלב הבתים של הליגה האירופית. 80 קבוצות מ-54 מתוך 55 התאחדויות הכדורגל החברות באופ"א השתתפו בעונת 2023/2024 בליגת האלופות (היוצאת מהכלל היא ליכטנשטיין, לה אין ליגה מקומית). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות. ליגות המדורגות במקומות 4-1 שולחות 4 נציגות. ליגות המדורגות במקומות 6-5 שולחות 3 נציגות. ליגות המדורגות במקומות 15-7 שולחות 2 נציגות. ליגות המדורגות במקומות 55-16 (למעט ליכטנשטיין) שולחות נציגה אחת. מחזיקות הגביע בליגת האלופות ובליגה האירופית זכאיות לכרטיס נוסף אם לא זכו בו במסגרת הליגה המקומית שלהן. הדירוג לעונת 2023/2024 הוא דירוג הליגות לשנת 2022, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2017/2018 עד 2021/2022. מלבד המקומות המוקצים לליגה, ייתכן שקבוצות נוספות יקבלו מקום בליגת האלופות: (UCL) מחזיקת הגביע בליגת האלופות. (UEL) מחזיקת הגביע בליגה האירופית. עקב השעייתה של רוסיה מכל התחרויות האירופיות לעונת 2023/2024 בוצעו השינויים הבאים: אלופת הליגה המדורגת 11 (סרביה) העפילה לשלב הבתים (במקום לשלב הפלייאוף במסלול האלופות). אלופת הליגה המדורגת 13 (בלגיה) העפילה לשלב הפלייאוף (במקום לשלב ההמוקדמות השלישי במסלול האלופות). אלופת הליגה המדורגת 15 (יוון) העפילה לשלב המוקדמות השלישי (במקום לשלב ההמוקדמות השני במסלול האלופות). אלופות הליגות המדורגות 18 (דנמרק) ו-19 (קרואטיה) העפילו לשלב המוקדמות השני (במקום לשלב המוקדמות הראשון). המסיימת במקום השני בליגה המדורגת 11 (סרביה) העפילה לשלב המוקדמות השלישי במסלול הליגה (במקום לשלב המוקדמות השני במסלול הליגה). מיקום הקבוצה בליגה המקומית של העונה הקודמת מוצג בסוגריים TH: מחזיקת הגביע בליגת האלופות. EL: מחזיקת הגביע בליגת האירופית. 1, 2, 3, 4: המיקום בו סיימה הקבוצה בליגה המקומית שלה. שלבי המוקדמות השני והשלישי, ומחזור הפלייאוף מחולקים לשני מסלולים, מסלול האלופות ומסלול הליגה. שלב המוקדמות הראשוני הורכב משני חצאי גמר שנערכו ב-27 ביוני 2023 וגמר שהתקיים ב-30 ביוני 2023. כל המשחקים של שלב זה נערכו בקואופווגיר שבאיסלנד. הגרלת המשחקים התקיימה ב-13 ביוני 2023. המנצחת בגמר העפילה לשלב המוקדמות הראשון, בעוד שלוש הקבוצות האחרות הועברו לשלב המוקדמות השני בקונפרנס ליג. הגרלת שלב המוקדמות הראשון נערכה ב־20 ביוני 2023. שלב זה הורכב מ־30 קבוצות ששיחקו זו נגד זו בשני סיבובים, כאשר 15 המנצחות בסיכום שני המשחקים העפילו לשלב המוקדמות השני. מבין הקבוצות המפסידות, 13 הועברו לשלב המוקדמות השני בקונפרנס ליג, ו־2 הועברו לשלב המוקדמות השלישי בקונפרנס ליג, בחלוקה שנקבעה מראש בהגרלה. 29 קבוצות העפילו ישירות לשלב זה, והקבוצה הנותרת היא המנצחת בגמר שלב המוקדמות הראשוני. הסיבוב הראשון נערך ב־11–12 ביולי 2023, והסיבוב השני ב־18–19 ביולי 2023. המפסידה במשחק זה זכתה בהגרלה ותעפיל לשלב המוקדמות השלישי בקונפרנס ליג. הגרלת שלב המוקדמות השני נערכה ב-21 ביוני 2023. הסיבוב הראשון נערך ב־25–26 ביולי 2023, והסיבוב השני ב־1–2 באוגוסט 2023. בסך הכול השתתפו בשלב זה 24 קבוצות, והן חולקו לשני מסלולים: מסלול האלופות (20 קבוצות): 5 קבוצות שהעפילו ישירות לשלב זה, ו-15 המנצחות בשלב המוקדמות הראשון. מסלול הליגה (4 קבוצות): 4 קבוצות שהעפילו ישירות לשלב זה. הקבוצות שיחקו זו נגד זו בשני סיבובים בשיטת בית-חוץ, כאשר המנצחות בסיכום שני המשחקים העפילו לשלב המוקדמות השלישי, והמפסידות הועברו לשלב המוקדמות בליגה האירופית. הגרלת שלב המוקדמות השלישי נערכה ב-24 ביולי 2023. הסיבוב הראשון יערך ב־8 וב־9 באוגוסט 2023, והסיבוב השני ב־15 וב־19 באוגוסט 2023. בסך הכול ישחקו 20 קבוצות בשלב זה, והן יחולקו לשני מסלולים: מסלול האלופות (12 קבוצות): 2 קבוצות שיעפילו ישירות לשלב זה, ו-10 המנצחות בשלב המוקדמות השני (מסלול האלופות). מסלול הליגה (8 קבוצות): 6 קבוצות שיעפילו ישירות לשלב זה, ו-2 המנצחות בשלב המוקדמות השני (מסלול הליגה). הקבוצות ישחקו זו כנגד זו בשני סיבובים בשיטת בית-חוץ, כאשר המנצחות בסיכום שני המשחקים יעפילו לשלב הפלייאוף. המפסידות במסלול האלופות יועברו לשלב הפלייאוף בליגה האירופית, והמפסידות במסלול הליגה יועברו לשלב הבתים בליגה האירופית. המשחק הראשון יועד להתקיים ב-8 באוגוסט, עקב התפרעויות אוהדים שבהן נהרג אוהד יווני, המשחק נדחה ונערך ב-19 באוגוסט והיה משחק הגומלין. הגרלת שלב הפלייאוף נערכה ב-7 באוגוסט 2023. הסיבוב הראשון נערך ב־22–23 באוגוסט 2023, והסיבוב השני ב־29–30 באוגוסט 2023. בסך הכול השתתפו בסיבוב זה 12 קבוצות, והן חולקו לשני מסלולים: מסלול האלופות (8 קבוצות): 2 קבוצות שהעפילו ישירות לשלב זה, ו-6 המנצחות בשלב המוקדמות השלישי (מסלול האלופות). מסלול הליגה (4 קבוצות): 4 המנצחות בשלב המוקדמות השלישי (מסלול הליגה). הקבוצות שיחקו זו כנגד זו בשני סיבובים בשיטת בית-חוץ, כאשר המנצחות בסיכום שני המשחקים העפילו לשלב הבתים בליגת האלופות, והמפסידות הועברו לשלב הבתים בליגה האירופית. הגרלת שלב הבתים נערכה ב-31 באוגוסט 2023. 32 קבוצות השתתפו בשלב זה, 26 שהעפילו ישירות לשלב זה ו-6 המנצחות בשלב הפלייאוף, והן חולקו ל-8 בתים בני 4 קבוצות. הקבוצות חולקו לארבעה דרגים בני 8 קבוצות, לפי הכללים הבאים: דרג א' הכיל את הזוכות בליגת האלופות ובליגה האירופית בעונת 2022/2023, ושש האלופות של הליגות המדורגות במקומות 1–6. מפני שהזוכה בליגת האלופות, מנצ'סטר סיטי, זכתה גם באליפות הליגה המדורגת במקום ה-1 (אנגליה), פיינורד, אלופת הליגה המדורגת במקום ה-7 (הולנד) נכנסה לדרג א'. דרגים ב', ג' ו-ד' הכילו את שאר 24 הקבוצות, שדורגו לפי דירוג אופ"א למועדונים לשנת 2023 (הישגי המועדונים בעונות 2018/2019–2022/2023). במסגרת ההגרלה, כל בית כלל קבוצה אחת מכל דרג כאשר שתי קבוצות מאותה מדינה לא יכלו להיות מוגרלות לאותו הבית. להלן הקבוצות שהשתתפו בשלב הבתים (יחד עם הניקוד שלהן ע"פ דירוג אופ"א לשנת 2023): בשלב הנוקאאוט, הקבוצות הוגרלו למשחקים ראש בראש בשיטת בית-חוץ, למעט משחק הגמר שיתקיים באצטדיון נייטרלי וללא משחק גומלין. המנצחת בסיכום שני המשחקים מעפילה לשלב הבא. הגרלת המשחקים התקיימה באופן הבא: הגרלת שמינית הגמר כללה את 16 הקבוצות שסיימו באחד משני המקומות הראשונים בבתים. 8 סגניות הבתים הוגרלו מול 8 מנצחות הבתים, כאשר מנצחות הבתים אירחו את המפגש השני. במסגרת ההגרלה קבוצות מאותה מדינה או כאלו ששיחקו אחת מול השנייה בשלב הבתים לא יכלו להיות מוגרלות אחת נגד השנייה. הגרלת רבע הגמר וחצי הגמר התקיימה ללא הגבלות. שני השלבים הוגרלו יחדיו, כך שזהות המוגרלות בחצי הגמר לא הייתה ידועה בשעת ההגרלה. כמו כן, בהגרלה זו נערכה הגרלה נוספת לקביעת הקבוצה שתוגדר כמארחת בגמר, לצרכים מנהליים בלבד. הגרלת שמינית הגמר התקיימה ב־18 בדצמבר 2023. הסיבוב הראשון נערך ב־13, 14, 20 ו־21 בפברואר, והסיבוב השני ב־5, 6, 12 ו־13 במרץ 2024. הגרלת רבע הגמר התקיימה ב־15 במרץ 2024, יחד עם הגרלת חצי הגמר. הסיבוב הראשון נערך ב־9 וב־10 באפריל, והסיבוב השני ב־16 וב־17 באפריל 2024. הגרלת חצי הגמר התקיימה ב־15 במרץ 2024, יחד עם הגרלת רבע הגמר. הסיבוב הראשון נערך ב־30 באפריל וב־1 במאי, והסיבוב השני ב־7 וב-8 במאי 2024. ערך מורחב – גמר ליגת האלופות 2024 הגמר נערך ב־1 ביוני 2024 באצטדיון ומבלי שבלונדון, אנגליה. הגרלת הקבוצה שתוגדר כמארחת לצרכים מנהליים התקיימה ב־15 במרץ 2024. מנצח המשחק העפיל להגביע הבין-יבשתי 2024. הסטטיסטיקות אינן כוללות את שלבי המוקדמות והפלייאוף אלא רק החל משלב הבתים. בעונה זו הובקעו 375 שערים ב־125 משחקים, ממוצע של 3 שערים למשחק. עונת 2023/2024 בליגה האירופית עונת 2023/2024 בקונפרנס ליג מדיה וקבצים בנושא עונת 2023/2024 בליגת האלופות בוויקישיתוף UEFA Country Ranking 2021, kassiesa.net "Access list 2021–24" (PDF). UEFA.com. Union of European Football Associations. נבדק ב-16 בפברואר 2020. {{cite web}}: (עזרה) שחטיור סליהורסק ואנרגטיק מינסק שסיימו במקומות 1 ו-2 נמצאו אשמות במכירת משחקים והאליפות הוענקה לבאטה בוריסוב במקור כל משחקי ההכרעה היו אמורים להיות ב־15 באוגוסט אבל בשל קטטה בין אוהדי דינמו זאגרב וא.א.ק אתונה המשחק נדחה. ‏אוהד יווני נרצח, המשחק בין א.א.ק אתונה לדינמו זאגרב נדחה, באתר ספורט1, 8 באוגוסט 2023 UEFA.com, Statistics UEFA Champions League, UEFA.com (באנגלית) UEFA.com, Player stats | UEFA Champions League, UEFA.com (באנגלית) UEFA.com, Player stats | UEFA Champions League 2023/24, UEFA.com (באנגלית)